**Priloga 6: 2.4. Predvidene vrste operacij – Sinergije in dopolnjevanje (člen 11 (2)(j)**

Sredstva Sklada za pravični prehod bodo komplementarna tistim, ki so Sloveniji na voljo v okviru Načrta za okrevanje in odpornost ter za izvajanje cilja „naložbe za delovna mesta in rast“ in drugih razpoložljivih virov kot so, pri naslednjih ukrepih:

* **izkoriščanje potencialov za razogljičenje regije:**
	+ **1.1. Proizvodnja različnih tehnologij OVE** z ukrepom Programa EKP 21-27: »Proizvodnja električne energije v sončnih elektrarnah (razmejitev: SPP prostorsko in okoljsko degradirana območja zaradi premogovništva in NOO: »nove zmogljivosti za proizvodnjo električne energije iz OVE (razmejitev: v NOO geotermalna tehnologija in hidroelektrarne ter sončna tehnologija za javne stavbe) ter sredstva programa Obzorje Evropa (npr. Teaming).
	+ **1.2. Ukrepi za izboljšanje energetske učinkovitosti** z ukrepoma P EKP 21-27: »celovita energetska prenova stavb javnega sektorja (razmejitev: javni sektor) in »Celovita energetska prenova stavb zasebnega storitvenega sektorja« (razmejitev: storitveni sektor-glede na DSEPS). In ukrepom NOO »energetska sanacijo javnih stavb, ki so izjemnega upravnega ali kulturnega pomena«.
* **trajnostni, prožni in raznolik gospodarski razvoj**:
	+ **2.1.2 Naložbe v podjetja** z ukrepom NOO: »C3 K2: Dvig produktivnosti, prijazno poslovno okolje za investitorje - C: Podpora za dekarbonizacijo, produktivnost in konkurenčnost podjetij« (razmejitev: NOO spodbujanje večjih investicij za večjo produktivnost in konkurenčnost ter investicij v obmejnih problemskih območjih, ukrep SPP prilagojen na regijo - podpora MSP in velikih podjetij v regiji, ki bodo prešla na bolj trajnostno poslovanje in imela ključno vlogo pri nadomestitvi izgubljenih delovnih mest zaradi prestrukturiranja. V razpisu SPP bo določeno, da investicije, že podprte s sredstvi is razpisa NOO, ne morejo biti dvojno financirane še s sredstvi iz razpisa SPP).
	+ **2.1.3.** **Pilotni in demonstracijski projekti** z ukrepom Programa EKP 21-27: »PN 1:Inovacijska družba znanja, Specifični cilj 1.1: Razvoj in izboljšanje raziskovalne in inovacijske zmogljivosti ter uvajanje naprednih tehnologij«, kjer bodo podprte aktivnosti demonstracijskih centrov, ki bodo spodbujali višje ravni tehnološke razvitosti (TRL 6-9) na prednostnih področjih S5 in NOO: »C3 K1: RRI – Raziskave, razvoj in inovacije - D: Sofinanciranje investicij v RRI demonstracijske in pilotne projekte«. V okviru NOO podpora projektom konzorcijev podjetij in raziskovalnih organizacij. (razmejitev: Ukrep SPP prilagojen na regijo in krepitev povezovanja z JRO v regiji, navezava na DUBT);
	+ **2.2.1 Vlaganja v nadaljnji funkcionalni razvoj saniranih površin, vključno z ekonomsko-poslovno infrastrukturo** (poslovne cone in podjetniški inkubatorji) z ukrepom NOO: »C3 K2: Dvig produktivnosti, prijazno poslovno okolje za investitorje - D: Zagotavljanje inovativnih ekosistemov ekonomsko-poslovne infrastrukture«(razmejitev: SPP degradirana območja zaradi premogovništva, NOO specializirane cone in cone z lažjim dostopom do avtocestnega omrežja);
* **Visoko motivirani in usposobljeni prebivalci:**
	+ **3.1. Obogateno izvajanje kakovostnega in dostopnega učenja** se bo v okviru NOO dopolnjeval z ukrepom »Izvedba eksperimentalnih in pilotnih projektov razvoja digitalnih kompetenc in temeljnega razvoja RIN« ter ukrepoma v okviru OP 21-27 »Razvijanje digitalnega izobraževanja« in »Krepitev ključnih kompetenc«. V eksperimentalnih in pilotnih projektih v okviru NOO in tudi v okviru OP 21-27 ne bodo vključene vse šole iz Slovenije. S projekti v okviru razvijanja digitalnega izobraževanja v okviru EKP 21-27 se bodo izvajali ukrepi iz Akcijskega načrta za digitalno izobraževanje 2021-2027. Z ukrepi se bo naslavljalo večje število vzgojno izobraževalnih zavodov, ne bodo pa v izvajanje zajeti vsi oddelki znotraj njih. V sklopu krepitve ključnih kompetenc v NOO bo izvedenih okvirno 7 projektov, ki bodo namenjeni preizkušanju in testiranju celovitega razvoja digitalnih kompetenc, s poudarkom pri pouku. Rezultati projektov bodo učni scenariji, ki bodo prispevali k formalnemu spreminjanju in nadgradnji učnih načrtov v okviru reforme prenove. Projekti bodo vključevali mrežo po okvirno 20 vzgojno izobraževalnih zavodov. V sklopu SPP se bo na področju krepitve ključnih kompetenc (tudi digitalnih) zagotovil t.im. vsešolski pristop, kar pomeni da bodo zajeti vsi oddelki vključenih vzgojno izobraževalnih zavodov (obogateno izvajanje). Obenem se bo z aktivnostmi posebej naslavljalo razvojne potenciale v tej regiji (še posebej na podlagi lokalnih možnosti in potreb) in spodbujalo povezovanje z okoljem in širjenje dobrih praks.
	+ **3.2. Vseživljenjske karierne orientacije in usposabljanje brezposelnih ter iskalcev zaposlitev** bo s strani OP 21-27 dopolnjeval ukrep «Pisarna za delodajalce« in bodoča »Platforma za napovedovanje kompetenc« v okviru specifičnega cilja 6.2. (razmejitev: v SPP specifika glede na potrebe ciljnih skupin v premogovni regiji) in s strani NOO ukrep »Usposabljanje in izobraževanje zaposlenih«, ki predstavlja dopolnilni ukrep za drugo ciljno skupino zaposlene (razmejitev: v SPP specifika glede na potrebe ciljnih skupin v premogovni regiji ).
	+ **3.3. Uvajanje krožnih vsebin v vzgojno izobraževalnih zavodih** se bo v okviru NOO dopolnjeval z ukrepom »Prenova izobraževalnih programov s prenovo ključnih programskih dokumentov (kurikula za vrtce, učnih načrtov ter katalogov znanj)« (razmejitev: SPP: specifičnost lokalnega okolja, vključitev večine vzgojno izobraževalnih zavodov iz lokalnega okolja, mreženje z okoljem) ter ukrepom v okviru OP 21-27 »Krepitev ključnih kompetenc« (razmejitev: SPP: poudarek na specifičnosti lokalnega okolja, vključenosti večine vzgojno izobraževalnih zavodov iz okolja in vsešolski pristop )

Nadalje bodo vzpostavljene tudi sinergije s spodbudami iz drugih virov, tako nacionalnih kot evropskih centraliziranih virov, pri čemer se načrtuje komplementarnost z ukrepi iz programa Obzorje EU zlasti na področju pospeševanja razvoja in vpeljave zelenih vodikovih tehnologij.

Poleg nepovratnih sredstev Sklada za pravični prehod (prvi steber) je predvidena možnost financiranja iz drugega (namenska shema v okviru programa InvestEU za zasebne naložbe) in tretjega (instrument za kombinacijo posojil in nepovratnih sredstev za naložbe v javnem interesu) stebra Mehanizma za pravični prehod. Sredstva iz teh dveh stebrov bodo namenjena za financiranju ukrepov, ki prispevajo k reševanju vseh razvojnih potreb regije, (tudi tistih, ki jih finančno ne podpiramo s sredstvi SPP).

* S sredstvi 2. stebra MPP bi lahko predvsem, a ne izključno podprli ukrepe, ki bodo prispevali k doseganju:
	+ trajnostnega, prožnega in raznolikega gospodarskega razvoja in sicer predvidoma v teh sektorjih/na teh področjih: uporaba/prehod na nizkoogljične tehnologije in gospodarsko diverzifikacijo; raziskovalne in inovacijske dejavnosti; pomoč pri ustanavljanju novih podjetij (MSP in zagonska) oziroma njihovi preobrazbi v smeri razgoljičenja in krožnih poslovnih modelov; podpornega okolja za podjetja; relevantna usposabljanja in izobraževanja; itd. (elektroindustrija, kemična industrija, nove tehnologije (IT, brezogljične, vesoljske in merilne tehnologije), proizvodnja in predelava kovin in nekovin, raziskovalno razvojne dejavnosti itd).
* S sredstvi 3. stebra MPP bi lahko predvsem, a ne izključno podprli ukrepe, ki bodo prispevali k:
	+ razogljičenju regije in sicer predvidoma v teh sektorjih/na teh področjih: učinkovita raba energije v vseh sektorjih, obnovljivi viri energije; spodbujanje samozadostnih lokalnih skupnosti; izgradnjo kapacitet za shranjevanje viškov energije OVE (vključno z uporabo zelenega vodika); digitalizacije in vzpostavitve pametne energetske infrastrukture; relevantna usposabljanja in izobraževanja; ter na področju urbane prenove in regeneracije, sanaciji in dekontaminaciji zemlje in ekosistemov itd.
	+ boljši povezljivost regije in sicer predvsem v sektorjih/na področjih spodbujanja javnega potniškega prometa; infrastrukture in spodbujanju mehkih ukrepov za razvoj trajnostne (lokalne) mobilnosti; razvoj in modernizacija povezav regije za potrebe rasti gospodarstva; aktivne mobilnosti; itd. Med ključnimi projekti, ki so jih prepoznali deležniki v regiji je rekonstrukcija (regionalne ali glavne) ceste Zidani most – Hrastnik s katero bo zagotovljena povezava regije z drugimi regionalnimi središči in omogočila priključevanje regije na načrtovano tretjo razvojno os, ki trenutno predstavlja oviro za diverzifikacijo gospodarstva. Za predvideno rekonstrukcijo, ki se bi izvedla fazno, se načrtuje tudi pridobitev sredstev III. Stebra mehanizma za pravični prehod v kombinaciji z drugimi javnimi sredstvi.